Սուրբ Փրկիչ եկեղեցի (Ուսթըր)

Ուսթըրի Սուրբ Փրկիչ եկեղեցի (), Հայ Առաքելական եկեղեցի ԱՄՆ Մասաչուսեթս նահանգի Վուսթեր (Ուսթըր) քաղաքում։ Հայտնի է նրանով, որ համարվում է Միացյալ Նահանգների առաջին հայկական եկեղեցին։

Սուրբ Փրկիչ եկեղեցին կառուցվել է 1891 թվականին։ Հյուսիսարևելյան Ամերիկայի հայերը հանգանակում են գումար այդ տարածքում և ամբողջ ԱՄՆ-ում առաջին հայկական եկեղեցին կառուցելու համար։ Բնօրինակ եկեղեցու շենքը քանդվել է և տեղում վերականգնվել նախնական տեսքով արդեն 1952 թվականին։

Հայ Առաքելական Եկեղեցու Ամերիկայի թեմը հիմնվել է 1898 թվականին։ Առաջին Հայ Ավետարանչական Եկեղեցին նույնպես կառուցվել է Վուսթեր քաղաքում 1901 թվականին։

2002 թվականին հրատարակված «Հիշողության պատառներ Հայոց ցեղասպանությունից» գրքում ասվում է, որ եկեղեցու կառուցումը տեղի հայությանը շնորհել է մեծ չափով հարգանք քաղաքում, որը նախկինում չի եղել։ Մի մարդ անգամ հիշել է, որ շինարարությունից հետո իր հայրն այլևս չի հալածվել մյուս քաղաքաբնակների կողմից։

Տես նաև 
 Հայերը ԱՄՆ-ում

Ծանոթագրություններ 

ԱՄՆ-ի հայոց արևելյան թեմի վանքեր և եկեղեցիներ
19-րդ դարի հայկական վանքեր և եկեղեցիներ
եկեղեցիներ այբբենական կարգով
Ուսթըրի եկեղեցիներ